*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 24ης Μαρτίου 1988

για την έγκριση Ολοκληρωμένου Μεσογειακού Προγράμματος για την περιφέρεια Marche

(Το κείμενο στην ιταλική γλώσσα είναι το μόνο αυθεντικό)

(88/258/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2088/85 του Συμβουλίου της 23ης Ιουλίου 1985 για τα Ολοκληρωμένα Μεσογειακά Προγράμματα (1), και ιδίως το άρθρο 7,

Εκτιμώντας:

ότι η Ιταλία υπέβαλε στην Επιτροπή ένα Ολοκληρωμένο Μεσογειακό Πρόγραμμα για την περιφέρεια Marche·

ότι, σύμφωνα με το άρθρο 7 του κανονισμού (ΕΟΚ) αριθ. 2088/85, το ΟΜΠ Marche υποβλήθηκε από την Επιτροπή σε τροποποιημένη μορφή στη συμβουλευτική επιτροπή των Ολοκληρωμένων Μεσογειακών Προγραμμάτων, η οποία έδωσε σχετική απάντηση·

ότι το ΟΜΠ Marche, συμπεριλαμβανομένου και του χρηματοδοτικού του σχεδίου, μπορεί ως εκ τούτου να εγκριθεί από την Επιτροπή·

ότι το ΟΜΠ Μολίσε αφορά την περίοδο από 1ης Ιανουαρίου 1988 έως 31 Δεκεμβρίου 1993·

ότι το ΟΜΠ Marche περιλαμβάνει μέτρα που αποτελούν ένα ειδικό πρόγραμμα δράσης το οποίο είναι επιλέξιμο για ενίσχυση από το Ευρωπαϊκό Ταμείο Προσανατολισμού και Εγγυήσεων, τμήμα Προσανατολισμού, με βάση το άρθρο 12 παράγραφος 1 δεύτερο εδάφιο του κανονισμού (ΕΟΚ) αριθ. 2088/85·

ότι, για να εξασφαλισθεί η αποτελεσματικότητά του, το ΟΜΠ Marche θα πραγματοποιηθεί σε διαδοχικά στάδια και θα αποτελέσει αντικείμενο περαιτέρω αποφάσεων, όταν θα πληρούνται οι όροι για τη χορήγηση συνεισφοράς από την Κοινότητα·

ότι οι δαπάνες για τα μέτρα που αποτελούν το ΟΜΠ Marche υπολογίζονται σε 169 156 000 ECU·

ότι οι συνεισφορές της Κοινότητας από το ειδικό κονδύλιο του προϋπολογισμού που αναφέρεται στο άρθρο 11 παράγραφος 2 του κανονισμού (ΕΟΚ) αριθ. 2088/85 υπολογίζονται σε 38 835 520 ECU,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το ΟΜΠ Marche με τη μορφή που υποβλήθηκε στην Επιτροπή στις 18 Δεκεμβρίου 1986, όπως τροποποιήθηκε μετά από εξέταση από την Επιτροπή και διαβουλεύσεις με τη συμβουλευτική επιτροπή των ΟΜΠ. Οι υπολογιζόμενες συνολικές δαπάνες καθώς και η συνεισφορά από κάθε πόρο του προϋπολογισμού της Κοινότητας εμφαίνεται στο χρηματοδοτικό σχέδιο του ΟΜΠ Marche.

Η Επιτροπή χορηγεί τις κοινοτικές συνεισφορές που καθορίζονται στο χρηματοδοτικό σχέδιο του ΟΜΠ Marche, υπό τον όρο ότι οι παρεμβάσεις πραγματοποιούνται σύμφωνα με το ΟΜΠ Marche, παραμένοντας εντός των ορίων των υπολογιζόμενων συνολικών δαπανών, και εφόσον τηρούνται οι κανόνες και η διαδικασία που ισχύει για κάθε κοινοτική πηγή χρηματοδότησης.

Άρθρο 2

Η συνεισφορά από το ειδικό κονδύλιο του προϋπολογισμού που αναφέρεται στο άρθρο 11 παράγραφος 2 του κανονισμού (ΕΟΚ) αριθ. 2088/85 δεν θα υπερβαίνει τα 38 835 520 ECU σε σχέση με τις δαπάνες που θα πραγματοποιηθούν κατά την περίοδο από την 1η Ιανουαρίου 1988 έως τις 31 Δεκεμβρίου 1993 για τη χρηματοδότηση των μέτρων στα πλαίσια του ΟΜΠ Μολίσε, οι οποίες υπολογίζονται σε 169 156 000 ECU.

Άρθρο 3

Σύμφωνα με το άρθρο 15 παράγραφος 2 του κανονισμού (ΕΟΚ) αριθ. 2088/85, μία πρώτη δόση από το ειδικό κονδύλιο του προϋπολογισμού που αναφέρεται στο άρθρο 11 παράγραφος 2 του ίδιου κανονισμού και που ανέρχεται σε 4 047 880 ECU εγκρίνεται σύμφωνα με το χρηματοδοτικό σχέδιο του ΟΜΠ Marche.

Άρθρο 4

Η παρούσα απόφαση απευθύνεται στην Ιταλική Δημοκρατία.

Βρυξέλλες, 24 Μαρτίου 1988.

Για την Επιτροπή

Γρηγόρης ΒΑΡΦΗΣ

Μέλος της Επιτροπής

(1) ΕΕ αριθ. L 197 της 27. 7. 1985, σ. 1.